Eugen Kartenbeck

Eugen Leopold Eduard Kartenbeck (21. juuni (vkj) 1864 Lizums − 30. jaanuar 1940 Köslin) oli Liivimaa põllumees ja viimane Vorbuse mõisnik.

Elulugu
Ta sündis Lizumsi Siltaisi veski möldri Paul Adolf Kartenbecki (1830−1865) ja tema abikaasa Emma Dorothea Grünthali pojana.LVVA, f. 235, n. 4, s. 2469, L 42p. Päris isalt vesiveski, mille ta müüs koos muu kinnisvaraga I maailmasõja ajal. Sõja eest põgenedes siirdus elama Tartusse. Ta sai Vorbuse mõisniku Harry von Pistohlkorsiga kaubale ja ostis temalt 1916. aastal Bonni ja Mosna talud. Varsti läks ostu läbi tema valdusse ka mõis. Pärast selle võõrandamist protsessis ta 1920. aastatel tagajärjetult kaotatud inventari ja talude pärast.Kaja. Nr 31. 7. veebruar 1928, lk 7. Elas koos perekonnaga mõnda aega Riias.Valla Elu. Tähtvere Valla Kuukiri. August 2009. Nr. 7 (109), lk 2. Asus Umsiedlungi käigus elama Saksamaale ja suri peagi Pommeris.Borbély, Karin von. Deutsch-baltisches Gedenkbuch. Unsere Toten der Jahre 1939−1947. Leverkusen: Druck und Verlag Koopmann, 1991, lk 198.

Vorbuse mõis
Vorbuse mõisa ostis ta 1916. aasta sügisel. Kinnistute register. Nr 39. Vorbuse mõis . Kuna see oli võlgadega koormatud, sai ta selle odavalt kätte. Samuti oli see Pistohlkorsi ajal vene sõjaväelaste läbi tugevasti kannatada saanud.Baron Scott gen. Pistohlkors, Heinrich Nikolai. Nachrichten über die Adelsgeschlechter Scott of Craighall, Pistolekors, von Pistohlkors, Baron Pistolkors, Baron Scott genannt Pistolekors und von Pistohlkors. Teil II. Zusammengestellt in den Jahren 1914−1924. Rummelsburg: Gedruckt bei Otto Hasert, 1926, lk 554. Kummatigi ta mõisa pidada kaua ei saanud, sest 1919. aastal see võõrandati. Ajalehes Kaja kirjeldati seda järgnevalt:

Ta püüdis inventari ja ostetud kaht talu tagasi saada, kuid need püüdlused jäid 1920. aastatel tagajärjetuks.

Vaata ka
Kartenbeck
Vorbuse mõis

Viited

Kirjandus
Worbuse talud kaalul. − Päevaleht. Nr 48. 18. veebruar 1928. Lk 7.
Wõitlus maa pärast. Pikad protsessid Worbuse mõisa talude tagasisaamiseks. − Kaja. Nr 31. 7. veebruar 1928. Lk 7.

Kategooria:Vorbuse mõisnikud
Kategooria:Sündinud 1864
Kategooria:Surnud 1940
Kategooria:Baltisakslased